**ОТЧЕТЕН ДОКЛАД**

**ЗА ДЕЙНОСТТА НА НЧ”НАДЕЖДА-1906”**

**ЗА ПЕРИОДА 1.01.2019-31.12.2019г.**

Читалищата са едно уникално българско дело сътворено от нашите предци, преодоляло през годините хилядите превратности на времето и може би предстои да преодолява още съдбини.Но българското -нашенско си читалище винаги е запазвало автентичния си вид и именно тази уникална автентичност го запазва и до днес.Можем спокойно да кажем ,че благодарение на този храм на българската духовност и култура селището ни не се е обезличило ,въпреки демографския срив,въпреки все по -малката възможност за

попълване на съставите с нови хора.

НЧ”Надежда-1906” има традиция в създаването и поддържането на художествено –творчески формации.Отчитаме едногодишния труд на всички самодейци ,читалищно настоятелство и на щатния персонал.

I.**ОРГАНИЗАЦИОННА ДЕЙНОСТ**

През 2019г.изтече тригодишния мандат на ръководните органи на читалището и на 21.05.2019г. бе проведено Общо отчетно –изборно събрание на което беше отчетена дейността за трите години и избрано ръководство в състав:Председател-Пролетка Андреева,Секретар –Радка Целова и членове- Илина Василева,Валентин Младенов,Камелия Кирилова,Анелия Ванкова,Теменужка Игнатова. Проверителната комисия е в състав Добринка Митева –председател и членове-Маргарита Миланова и Деян Рангелов.

II.**Библиотечна дейност**

Библиотечния фонд наброява 12 133 библиотечни единици.Продължи традицията „Баба Марта „и четене на приказки в детската градина и училището на 18.04-световния ден на книгата.На 19.04.-клуб „Сред книгите”презентира книгата на Иво Стоянов-„Приказки от баба и дядо”.Бяха чествани годишнини-105 год от рождението на Андрей Гуляшки,105г. от рождението на Павел Вежинов и 85г.от рождението на Христо Фотев.

III. **Художествено творческа дейност**

* Традиционен празничен календар

06.01. Йордановден-С музика и шествие се придвижихме до реката при железния мост.Водосвет за здраве отслужи Архимандрит Гервасий.Кръста извади Милен Валентинов в единоборство с Ивайло Рангелов.Музиканти Николай Найденов и Ивайло Стойков.Иконата носи Георги Целов.

През 2019г.Бабинден отпразнувахме на 21.01.Шествието тръгна от читалището с коня и каруцата на Тихомир Тончов и придружавано от музикантите Николай Найденов –акордеон и Ивайло Стойков-тъпан ,стигна до здравния участък ,където ни чакаше фелдшерката Виолета Стоянова.Ритуала по „измиване „на бабата извърши Таня Андрейчова.Баби –Добринка Митева и Пролетка Андреева.Прабаби - Надка Тошкова ,Цонка Димитрова и Цена Русинова.Празникът продължи при

завеждащ младежки дейности -Мариета Тошева в сладкарницата с песни ,танци ,музика и веселие.

23.02.2019г.-Участие в първи етнофестивал за автентичен фолклор в гр.Видин на сцената на филхармонията.Участници :Ивайло Стойков,Симона Герганова,Ива

Целова,Ина Игнатова,Мариета Тошева,Мариета Стоянова,Виктория Симеонова,

Милена Цанкова,Николай Рангелов,Александър Иванов,Исус Спасов и Иван Иванов-танцьори и певици-Радка Целова, Цветана Караджова,Маргарита

Миланова,Галинка Петрова,Камелия Миткова,Кевка Стоянова,Теменужка Игнатова,Илина Василева и Цветана Петкова представиха хора на песен и автентични песни от Раковица.

1.03. По покана на Председателя на читалището в с.Ружинци-Милена Иванова ,самодейците от певческата група при читалище Раковица,гостува на самодейците в с.Ружинци.Те се представиха със следния репертоар-„Леле Радо”,”Рано стана поп Йордан”,”Мър знаете ли комшийки”,””Легнала мома заспала” и „Яна овчар лъгала”.Индивидуално изпълнение на Радка Целова-„Богдан Калинка думаше”

Акомпанимент-Николай Найденов –акордеон.Участници в програмата в Ружинци бяха:Радка Целова,Кевка Стоянова,Илина Василева,Теменужка Игнатова,Цветана Петкова,Галинка Петрова и Маргарита Миланова.

В същия ден библиотекарката Цветана Караджова като баба Марта по традиция върза мартенички на децата в детската градина,в училището ,в пенсионерския клуб и всички заведения в селото.

03.03. На манастира „Св.Троица” пред паметника на загиналите отбелязахме 141г. от Освобождението на България със заупокойна молитва отслужена от Архимандрит Гервасий и кратка литературно-музикална програма.

23.03. В салона на училището отпразнувахме първа пролет и ден на самодееца с маскен бал.Петнадесет облечени деца в костюми на герои от приказки се представиха на сцената.Жури оцени костюмите и бяха раздадени награди на класираните.Денис Паскалев –първа награда „Нещото”,Второ място –Виктор Паскалев-„Панда”,трето място-Йоана Венциславова-„Вещица”.Поощрителни награди-Исус Спасов-„Маймуна „и Лаура Димитрова-„Вещица”Водещи-Светлана Стойкова и Радка Целова.Вечерта продължи с DJ Валентин Вълчков.

15.04.В Раковица гостува проф. Андрей Пантев ,БНТ и екип на предаването Джинс за да заснемат филм за родното място на професора.Посетиха Манастира Св.Троица ,читалището и родната къща на проф .Андрей Пантев.

19.04. В младежкия клуб в читалището организирахме Първа изложба –живопис на младите художници с раковишко потекло Александър Евгениев Иванов и Сава Анатолиев Ангелов.Гостуваха ученици от СОУ „Св.св.Кирил и Методий ,препо-

давателите Бисерка Вълканова и Васил Велков,чиито възпитаници са двете момчета и населението от с.Раковица.

29.04.2019г. Групата за автентичен песенен фолклор „Зелен заман”и ФТГ”Шарен чорап”гостуваха в международен фолклорен фестивал в с.Црънайка-РСърбия.Малко китно селце с гостоприемни хора.Фестивала е свързан с великденските празници и домакините бяха подготвили много интересни игри с яйца.Програмата беше в две части и включваше:Първа част-”Варненски танц”,Тракийска ръченица,изп.на гайда-Николай Найденов,песни- „Леле Радо”,”Яна овчар лъгала”.Втора част-хора на песен-„Кой ме гявол караше” и „Туца ми се туца”,”Легнала мома заспала”,”Батут”,хора „Арканул” и „Чанакчийско”.Пътувахме с автобус на фирма „Чародей”.

14,15.05.2019г.-Секретарят на читалището Радка Целова беше на обучение в гр.Калафат-РРумъния по проект „Живи човешки съкровища” на сдружение „Читалища”.

21.05.2019г.-Поради изтичане на тригодишния мандат на ръководството на НЧ”Надежда-1906”бе проведено Общо отчетно-изборно събрание на което бе освободено старото ръководство и бе избрано ново читалищно настоятелство и проверителна комисия.

30.05.2019г.-На сцената на читалището учениците от ОУ”Христо Ботев” отпразнуваха своя патронен празник с литературно- музикална програма със съвместното участие на състави от гр.Кула .

1.06.2019г.Със заупокойна молитва пред паметника на старата църква в раковишкия манастир отслужена от архимандрит Гервасий и кратка литературно-музикална програма отбелязахме 169 години от северозападното въстание от 1850г.Слово на кмета на с.Раковица-Николай Ненчев,водещи Ина Игнатова и Радка Целова.Песен за Райна княгиня в изп.на Исус Спасов,групата за народни песни изпълни”Вятър мята”и „Сите българи заедно”,самодейците от с.Макреш изиграха „Балкански ритми „ и „Пайдушко”.

03,04,05.06.2019г.- В с.Фалковец-хан „Мадона” четири представителки от ФПГ”Зелен заман” –Радка Целова, Теменужка Игнатова, Маргарита Миланова и Кевка Стоянова участваха в обучение по проект „Валоризация на автентичната култура за трансграничен туризъм”-втора част „Живи човешки съкровища”.Представихме уникалното хоро „Туца” и автентични песни от Раковица,които бяха записани за новия каталог на проекта.

15.06.2019г. -По покана на секретаря на читалището в с.Покрайна Елица Атанасова съставите при НЧ”Надежда-1906” взеха участие в събора на селото.Програмата включваше-песните”Легнала мома”,”Мър знаете ли комшийки””Поп Йордан”,”Наклала Ненка седенка”,хората „Кой ме гявол”,”Туца””Шира”,”Тракийска ръченица „,”Батут”.Участниците представили програмата бяха:Александър Иванов,Николай Рангелов,Иван Светославов,Исус Спасов,Ивайло Стойков,Ина Игнатова,Мариета Тошева,Мариета Стоянова,Виктория Симеонова,Гергана Светославова,Радка Целова,Камелия Кирилова,Цветана Караджова,Теменужка Игнатова,Маргарита Миланова,Кевка Стоянова,Цветана Петкова,Илина Василева и Николай Найденов –корепетитор.

21.06.-Във гр.Видин се състоя концерт на участниците по проект „Живи човешки съкровища в ,който се включихме и ние с групите за песенен и танцов фолклор.

В същия ден от 21:00 часа открихме с програма раковишкия панаир.

29.06.2019г.-По проект „Живи човешки съкровища на сдружение „Читалища”,съставите при читалището „Зелен заман” и „Шарен чорап”участваха във фестивал в с.Четате –РРумъния.

12.07.2019г.-От 10ч на оброчния камък при старото училище опразнувахме Петровден по стар стил.Водосвет за здраве отслужи архимандрит Гервасий.На присъстващите бяха раздадени пилешки хапки и вино.

В 18:00ч на същия ден, във връзка с изпълнението на Работната програма за 2019г. на Комуникационната стратегия на РБългария за Европейския съюз областна

администрация Видин проведе комуникационна инициатива по ПРИОРИТЕТ 2 за 2019-„живото културно наследство на Европа:Европейски съюз-културно многообразие и етническа толерантност,приносът на Република България към европейските ценности”

-първа част-Представяне на информация и дискусия,относно културното многообразие на ЕС

-втора част-културна програма представена от самодейците при НЧ”Надежда -1906” и изложба и дегустация на традиционни местни ястия,характерни за региона.

17.09.2019г.-Проект „Живи човешки съкровища”, ROBG-358 е финансиран по Програма Интерег V-A Румъния-България 2014-2020 чрез Европейския фонд за регионално развитие и съфинансиран от националните бюджети на Република Румъния и Република България.Проектът е естествено продължение на проект „Валоризация на автентичната

култура за трнсграничен туризъм”.В изпълнение на проекта през септември 2019г. бяха проведени 3 трансгранични пътуващи фестивали за автентична култура в областите

Видин и Монтана и окръг Долж в Румъния,където 100 гостуващи изпълнители и 50 местни самодейци изнасяха представления на подвижна сцена,която всеки ден посещаваше различно населено място в продължение на общо 18 дни.

Раковица имаше честта и привилегията да бъде едно от тези населени места,където се събраха 150 участника от областта.Поканихме и танцьорите от с.Црънайка за да върнат визитата и да вземат участие в този пътуващ фестивал.

20.09.2019г.-По същия проект и пътуващ фестивал се включихме в концерт в с.Антимово.

От 24.09.-28.09.-групата за автентичен песенен фолклор бе включена в пътуващ фестивал в Област Долж -Румъния ,където изнесохме концерти както следва: Пленица-24.09.,Пиелещи-25.09.,Мишчий-26.09.,Бърка-27.09. и Бртовойещи-28.09.2019г.-Концертите преминаха при отлична организация ,тотален фурор и емоционален заряд,за което благодарим на организаторите-Ефтим Стефанов,Светла Цветкова,Елеонора Василева.

18.10.-На оброчния камък при турския дол с молебен за здраве отслужен от архиерейски наместник на кулска духовна околия отец Петър и курбан почетохме Св.апостол и евангелист Лука.

21.11.2019.- В деня на християнското семейство служителите на читалището посетиха църквата на манастира „Св.Троица”,

където запалихме свещички за здраве и изслушахме литургията на видинския митрополит Даниил.След това празненството продължи в младежкия клуб с обяд ,песни

танци и веселие.

19.12.2019г.- Във връзка с коледните и новогодишни празници ,в салона на училището гостува куклен театър от гр.Видин. с детско коледно шоу –Дядо Коледа

20.12.2019г.- Общоселско коледно тържество организирано от кметството и читалището.

23.12.2019- Фолклорните състави при НЧ”Надежда -1906” съвместно с фолклорна студия”Северняци” изнесоха концерт пред населението на с. Раковица.След концерта имаше вечеря за всички участници.Водещи на концерта бяха Ина Игнатова и Радка Целова.Певиците изпяха две коледни песни ,танцьорите изиграха хората „Чанакчийско” и „Арканул” и програма от ФС”Северняци”.

25.12.2019г. След кратко прекъсване тази година отново възстановихме коледарската група,която беше в състав :Ваялентин Нинов –водач,Георги Целов,Николай Ивайлов ,Ивайло Стойков,Никалъс Толиков и Иван Иванов.Групата обиколи селото с коледарски песни и благословия за здраве.

**IV.МАТЕРИАЛНО-ТЕХНИЧЕСКА БАЗА**

През тази година бе направен частичен ремонт на тавана на киносалона и бе измазана част от фасадата на читалището ,подменихме четири прозореца с PVC дограма.Стремим се да поддържаме сградата в добро състояние.

В заключение смятаме ,че това беше една ползотворна година за нас изпълнена с много събития и фестивали.Пожелаваме си всички да сме живи и здрави и занапред усилено да работим за запазване на традициите на НЧ”Надежда-1906”.